作者：赵以夫
词牌/韵律：摸鱼儿

paragraphs: 古城阴、一川新浸，天然尘外幽绝。
谁家幻出千机锦，疑是蕊仙云织。
环燕席。
便纵有万花，此际无颜色。
清风两腋。
炯玉树森前，碧筒满注，共作醉乡客。
长堤路，还忆西湖景物。
游船曾点空碧。
当时总负凌云气，俯仰顿成今昔。
愁易极。
更对景销凝，怅望天西北。
归来日夕。
但展转无眠，风櫺水馆，冷浸五更月。